Μαρμελάδα μανταρίνι με λικέρ μαστίχα
Αλείφουμε τη μαρμελάδα μανταρίνι με λικέρ μαστίχα σε φρυγανισμένο ψωμί με αιγοπρόβειο βούτυρο και γαρνίρουμε με καβουρδισμένα αμύγδαλα.
350 γρ. (περίπου 7 μανταρίνια μέτρια) μανταρίνια κλημεντίνες, λεπτόφλουδα, 60 ml χυμός μανταρινιού + 1 κουτ. σούπας ξύσμα, 100 γρ. ζάχαρη, 4 κουτ. σούπας χυμός λεμονιού, 1 κουτ. σούπας λικέρ μαστίχα ή αμαρέτο
Για να φτιάξουμε την μαρμελάδα μανταρίνι με λικέρ μαστίχα αρχικά βγάζουμε τη φλούδα από τα 6 μανταρίνια και κρατάμε το 1 με τη φλούδα.Τα κόβουμε όλα σε κομμάτια και αφαιρούμε τυχόν κουκούτσια.Τα ρίχνουμε όλα στο μούλτι (σε δόσεις) και χτυπάμε για περίπου 15-20 δευτερόλεπτα, να ψιλοκοπούν, αλλά να μη λιώσουν εντελώς.Σε μια κατσαρόλα ζεσταίνουμε τη ζάχαρη σε μέτρια φωτιά για 1-2 λεπτά, μέχρι να γίνει ξανθή καραμέλα.Ρίχνουμε προσεκτικά τον πολτό μανταρινιών, τον χυμό μανταρινιού, το ξύσμα, τον χυμό λεμονιού, ανακατεύουμε και βράζουμε σε χαμηλή φωτιά για 10-12 λεπτά, ανακατεύοντας συχνά, μέχρι να πήξει ελαφρώς.Στο τελευταίο λεπτό ρίχνουμε και το λικέρ.Αποσύρουμε από τη φωτιά και αδειάζουμε σε βάζα τη μαρμελάδα μανταρίνι με λικέρ  μαστίχα.
Λεμόνι,Λικέρ,Μανταρίνι